Document ID: /roh_data/filtered/Bilingualer_Corpus_interleaved-it-rm.jsonl.gz/1846

This is a text translated from Italian to Rumantsch Grischun.
Pubblicata una nuova guida sull'architettura della "Casa Grigia"

A un anno dalla conclusione del restauro esterno della Casa Grigia a Coira viene pubblicata una guida sull'architettura della sede del Governo grigionese. La pubblicazione "Das neue Gebäu in Chur", disponibile da subito in libreria, è il primo volume di una nuova collana del Servizio monumenti cantonale dedicata ai monumenti grigionesi.

L'ex casa signorile della Reichsgasse di Coira funge da sede del Governo dalla fondazione del Cantone, nel 1803, ed è stata costruita nel 1752 dall'ufficiale Andreas von Salis, un discendente dei von Salis di Soglio. Insieme all'Altes Gebäu, costruito da suo cugino Peter von Salis, il Neues Gebäu fa da contrappunto urbano alla serie di costruzioni fuori città dei von Salis del XVIII secolo. Esso è un esempio della borghesia grigionese di allora: aspetto sontuoso all'interno, apparenza sobria all'esterno. Oggi, l'edificio rappresenta indubbiamente una delle costruzioni più significative del periodo Rococò in terra retica.

In seguito al restauro esterno eseguito l'anno scorso, il Servizio monumenti cantonale ha realizzato una pubblicazione sull'edificio. La nuova guida all'architettura illustra per mezzo di immagini e testi i locali dell'edificio, ognuno diverso dall'altro e degno di essere ammirato. Viene presentata pure la Sala del Governo al secondo piano dell'edificio, che fino al 1878 fungeva anche da sala per le sedute del Gran Consiglio. L'opera si compone di un totale di 40 pagine. Il Governo grigionese ha finanziato la sua pubblicazione con i mezzi provenienti dal Fondo della lotteria.

Gruppo di autori competenti

Per l'elaborazione dei contenuti sono stati scelti autori competenti: Ursula Jecklin, Diego Giovanoli e Marcus Casutt. La storica Dr. phil. Ursula Jecklin, responsabile dell'Archivio comunale di Coira dal 1977 al 2006, ha redatto diverse pubblicazioni riguardanti la storia della città di Coira e la storia delle donne e di genere nei Grigioni. Diego Giovanoli, collaboratore del Servizio monumenti cantonale per molti anni, è dal 2001 ricercatore indipendente e pubblicista e ha redatto numerose pubblicazioni su insediamenti ed edifici storici nei Grigioni. Lo storico dell'arte lic. phil. Marcus Casutt è sovrintendente ai monumenti del Cantone dei Grigioni.

Primo numero della nuova collana sui monumenti grigionesi

La guida all'architettura "Das Neue Gebäu in Chur" è il primo volume di una nuova collana del Servizio monumenti cantonale dedicata ai monumenti grigionesi. Il piccolo formato della maneggevole guida permette di presentare particolari edifici del Cantone tramite monografie. Le opere verranno pubblicate a un ritmo non periodico e sono rivolte sia alla popolazione locale sia agli ospiti del Cantone.

La nuova guida all'architettura è disponibile da subito presso il Servizio monumenti e in libreria al prezzo di 9 franchi.

Marcus Casutt, Diego Giovanoli, Ursula Jecklin: Das Neue Gebäu in Chur. Das Regierungsgebäude des Kantons Graubünden, genannt "Graues Haus“, Coira 2010, ISBN: 978-3-9523369-7-7.

Persona di riferimento:

Marcus Casutt, Sovrintendente ai monumenti, tel. 081 257 27 91

Organo: Ufficio della cultura

Fonte: it Ufficio della cultura

03.11.2010
Publicaziun d'in nov guid d'architectura davart la "chasa grischa"

In onn suenter che la restauraziun externa da la chasa grischa a Cuira è terminada, cumpara in guid d'architectura davart la sedia da la regenza grischuna. La publicaziun "Das neue Gebäu in Chur", che po vegnir cumprada a partir d'immediat en las librarias, è l'emprim numer d'ina retscha davart monuments architectonics grischuns ch'è vegnida iniziada da la tgira chantunala da monuments.

L'anteriura chasa signurila en la Reichsgasse a Cuira serva dapi la fundaziun dal chantun l'onn 1803 sco sedia da la regenza. Il "Neues Gebäu" è vegnì construì l'onn 1752 da l'uffizier Andreas von Salis, in descendent dals von Salis da Soglio. Ensemen cun il "Altes Gebäu" da ses cusrin Peter von Salis ha el mess il cuntrapunct urban a la retscha dals edifizis rurals dals von Salis il 18. tschientaner. Cun sia cumparsa ritga a l'intern – che correspunda dal tuttafatg a sia classa sociala – e cun sia apparientscha subtila vers anora è il "Neues Gebäu" in exempel tipic per ils edifizis da la classa superiura grischuna da quel temp. Oz vala il "Neues Gebäu" senza dubi sco in dals edifizis ils pli impurtants dal temp dal rococo sin terren grischun.

La restauraziun externa che ha gì lieu l'onn passà è stada la chaschun per la tgira chantunala da monuments da prender per mauns ina publicaziun davart quest edifizi. Cun texts e cun maletgs preschenta il nov guid d'architectura las differentas localitads fascinantas da l'edifizi. Quai vala er per la sala da la regenza en il 2. plaun da l'edifizi, nua ch'i vegnivan er tegnidas fin l'onn 1878 las sesidas dal cussegl grond. La publicaziun cumpiglia tut en tut 40 paginas. La regenza grischuna ha sustegnì l'ediziun da la publicaziun cun meds finanzials dal fond da lottaria.

Team da redacziun cumpetent

Per elavurar il cuntegn ha pudì vegnir engaschà in team da redacziun cumpetent: cooperà han Ursula Jecklin, Diego Giovanoli e Marcus Casutt. L'istoricra dr. fil. Ursula Jecklin ha manà l'archiv da la citad da Cuira ils onns 1977 fin 2006. Ella ha redigì differentas publicaziuns davart l'istorgia da la citad da Cuira e davart l'istorgia grischuna da las dunnas e da las schlattainas. Diego Giovanoli è stà durant blers onns collavuratur da la tgira da monuments dal Grischun. Dapi l'onn 2001 lavura el sco perscrutader e publicist independent. El ha redigì numerusas publicaziuns davart ils abitadis e davart ils edifizis en il Grischun. L'istoricher d'art lic. fil. Marcus Casutt è tgirader da monuments dal chantun Grischun.

Emprim numer da la nova retscha davart monuments architectonics grischuns

Il guid d'architectura cun il titel "Das Neue Gebäu in Chur" è l'emprim numer d'ina nova retscha davart monuments architectonics grischuns ch'è vegnida iniziada da la tgira da monuments dal Grischun. Cun ses format pitschen porscha il guid pratic la pussaivladad da preschentar edifizis particulars dal chantun en furma monografica. Las publicaziuns ch'èn planisadas en libra successiun sa drizzan a la populaziun indigena, ma er als giasts dal chantun.

Il nov guid d'architectura po vegnir cumprà a partir d'immediat per 9.– francs tar la tgira da monuments u en las librarias.

Marcus Casutt, Diego Giovanoli, Ursula Jecklin: Das Neue Gebäu in Chur. Das Regierungsgebäude des Kantons Graubünden, genannt "Graues Haus", Cuira 2010, ISBN: 978-3-9523369-7-7.

Infurmaziuns:

Marcus Casutt, tgirader chantunal da monuments, tel. 081 257 27 91

Gremi: uffizi da cultura

Funtauna: rg uffizi da cultura

03.11.2010